ธอส.ประกาศรับสมัครบุคคลเพื่อนั่งเก้าอี้กรรมการผู้จัดการ
ธนาคารอาคารสงเคราะห์ (ธอส.) เปิดเผยว่า ธนาคารประกาศรับสมัครบุคคลเพื่อคัดเลือกเข้าดำรงตำแหน่ง กรรมการผู้จัดการธนาคารอาคารสงเคราะห์ ผู้สนใจสามารถติดต่อขอรับใบสมัครได้ตั้งแต่วันที่ 20 ตุลาคม 2558 ถึงวันที่ 4 พฤศจิกายน 2558 และยื่นใบสมัครได้ตั้งแต่วันที่ 21 ตุลาคม 2558 ถึงวันที่ 4 พฤศจิกายน 2558 ในวันทำการ ระหว่างเวลา 8.30 - 16.30 น. สอบถามรายละเอียดเพิ่มเติมได้ที่สำนักกรรมการผู้จัดการ ธนาคารอาคารสงเคราะห์ ชั้น 10 อาคาร 1 โทร 0-2202-1307 หรือ www.ghbank.co.th
20 ต.ค. 2558

ธนาคารอาคารสงเคราะห์ (ธอส.) เปิดเผยว่า ธนาคารประกาศรับสมัครบุคคลเพื่อคัดเลือกเข้าดำรงตำแหน่ง กรรมการผู้จัดการธนาคารอาคารสงเคราะห์ ผู้สนใจสามารถติดต่อขอรับใบสมัครได้ตั้งแต่วันที่ 20 ตุลาคม 2558 ถึงวันที่ 4 พฤศจิกายน 2558 และยื่นใบสมัครได้ตั้งแต่วันที่ 21 ตุลาคม 2558 ถึงวันที่ 4 พฤศจิกายน 2558 ในวันทำการ ระหว่างเวลา 8.30 – 16.30 น. สอบถามรายละเอียดเพิ่มเติมได้ที่สำนักกรรมการผู้จัดการ ธนาคารอาคารสงเคราะห์ ชั้น 10 อาคาร 1 โทร 0-2202-1307 หรือ www.ghbank.co.th
สำหรับคุณสมบัติทั่วไปของผู้สมัคร ต้องมีสัญชาติไทย อายุไม่เกินห้าสิบแปดปีบริบูรณ์ในวันยื่นใบสมัคร สามารถทำงานให้ธนาคารได้เต็มเวลา และไม่มีลักษณะต้องห้ามตามประกาศคณะกรรมการสรรหากรรมการผู้จัดการธนาคารอาคารสงเคราะห์ สำหรับคุณสมบัติเฉพาะต้องมีความรู้ความเข้าใจและประสบการณ์ทางด้านการเงินการธนาคารและเศรษฐกิจเป็นอย่างดี มีวิสัยทัศน์ทางด้านการเงินการธนาคาร มีความเชี่ยวชาญและ มีประสบการณ์ในการบริหารจัดการองค์กร กรณีที่เป็นหรือเคยเป็นผู้บริหารส่วนราชการ ต้องดำรงตำแหน่งไม่ต่ำกว่ารองอธิบดีหรือเทียบเท่า กรณีที่เป็นหรือเคยเป็นผู้บริหารรัฐวิสาหกิจ หน่วยงานอื่นของรัฐหรือองค์กรระหว่างประเทศ ต้องดำรงตำแหน่งไม่ต่ำกว่าหนึ่งระดับถัดจากผู้บริหารสูงสุดขององค์กร และในกรณีที่เป็นหรือเคยเป็นผู้บริหารองค์กรเอกชน ต้องดำรงตำแหน่งไม่ต่ำกว่าหนึ่งระดับถัดจากผู้บริหารสูงสุดขององค์กรที่บริหารเงินและสินทรัพย์ไม่ต่ำกว่า 50,000 ล้านบาท โดยผู้สมัครจะต้องมีระยะเวลาในการดำรงตำแหน่งนั้นรวมกันไม่น้อยกว่า 1 ปี นับถึงวันยื่นใบสมัคร
สำหรับผู้สนใจขอรับใบสมัครได้ระหว่างวันที่ 20 ตุลาคม 2558 ถึงวันที่ 4 พฤศจิกายน 2558 และยื่นใบสมัครได้ตั้งแต่วันที่ 21 ตุลาคม 2558 ถึงวันที่ 4 พฤศจิกายน 2558 ในวันทำการ ระหว่างเวลา 08.30-16.30 น. ที่สำนักกรรมการผู้จัดการ ธนาคารอาคารสงเคราะห์ ชั้น 10 อาคาร 1 เลขที่ 63 ถนนพระราม 9 เขตห้วยขวาง กรุงเทพฯ 10310 โทรศัพท์ 0-2202-1307 โทรสาร 0-2246-1789 หรือ www.ghbank.co.th
 